CELEX: 62015TN0209
Language: el
Date: 2015-04-23 00:00:00
Title: Υπόθεση T-209/15: Προσφυγή της 23ης Απριλίου 2015 — Gmina Kosakowo κατά Επιτροπής

22.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/37
            
         Προσφυγή της 23ης Απριλίου 2015 — Gmina Kosakowo κατά Επιτροπής
   (Υπόθεση T-209/15)
   (2015/C 205/50)
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Gmina Kosakowo (Kosakowo, Πολωνία) (εκπρόσωπος: M. Leśny, radca prawny)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει το άρθρο 2, παράγραφοι 1 και 2, της αποφάσεως της Ευρωπαϊκής Επιτροπής της 26ης Φεβρουαρίου 2015 σχετικά με το μέτρο SA.35388 (2013/C) (πρώην 2013/NN και πρώην 2012/N)·
            
         
               —
            
            
               να ακυρώσει το άρθρο 3, παράγραφοι 1, 2, 3 και 4, της αποφάσεως της Ευρωπαϊκής Επιτροπής της 26ης Φεβρουαρίου 2015 σχετικά με το μέτρο SA.35388 (2013/C) (πρώην 2013/NN και πρώην 2012/N)·
            
         
               —
            
            
               να ακυρώσει το άρθρο 4, παράγραφοι 1 και 2, της αποφάσεως της Ευρωπαϊκής Επιτροπής της 26ης Φεβρουαρίου 2015 σχετικά με το μέτρο SA.35388 (2013/C) (πρώην 2013/NN και πρώην 2012/N)·
            
         
               —
            
            
               να καταδικάσει την καθής στα δικαστικά έξοδα, περιλαμβανομένων των εξόδων εκπροσωπήσεως του προσφεύγοντος.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει πέντε λόγους.
   
               1.
            
            
               Πρώτος λόγος:
               
                           —
                        
                        
                           εσφαλμένη διαπίστωση των πραγματικών περιστατικών στα οποία στηρίζεται η προσβαλλόμενη απόφαση.
                        
                     
         
               2.
            
            
               Δεύτερος λόγος:
               
                           —
                        
                        
                           παράβαση του άρθρου 107, παράγραφος 1, ΣΛΕΕ, λόγω του ότι η Επιτροπή διαπίστωσε αβασίμως ότι ο Gmina Kosakowo (δήμος του Kosakowo) χορήγησε δημόσια ενίσχυση αντίθετη προς την εν λόγω διάταξη, μολονότι η παραχώρηση σε αυτόν μετοχών της εταιρίας Port Lotniczy Gdynia-Kosakowo sp. z o.o. (εταιρίας περιορισμένης ευθύνης του αερολιμένα Gdynia-Kosakowo) αποτελούσε διακανονισμό μιας συμβάσεως μισθώσεως γαιών, λόγω εσφαλμένης εφαρμογής εκ μέρους της Ευρωπαϊκής Επιτροπής του κριτηρίου του ιδιώτη επενδυτή, καθώς και λόγω της αβάσιμης διαπιστώσεως ότι η χορήγηση δημόσιας ενισχύσεως στην εταιρία Port Lotniczy Gdynia-Kosakowo sp. z o.o. νοθεύει ή υπάρχει κίνδυνος να νοθεύσει τον ανταγωνισμό και θίγει τις εμπορικές συναλλαγές μεταξύ των κρατών μελών.
                        
                     
         
               3.
            
            
               Τρίτος λόγος:
               
                           —
                        
                        
                           παράβαση του άρθρου 107, παράγραφος 3, στοιχεία α' και γ', ΣΛΕΕ, καθόσον η Ευρωπαϊκή Επιτροπή διαπίστωσε ότι η πραγματοποίηση της επενδύσεως δεν δικαιολογείται από λόγους περιφερειακής αναπτύξεως και δεν τελεί σε σχέση αναλογίας προς τις ελλείψεις τις οποίες αποσκοπεί να απαμβλύνει, καθώς και επειδή η διαπίστωση ότι η ενίσχυση που χορηγήθηκε στην ως άνω εταιρία είναι ασυμβίβαστη προς τους όρους λειτουργίας της εσωτερικής αγοράς.
                        
                     
         
               4.
            
            
               Τέταρτος λόγος:
               
                           —
                        
                        
                           παράβαση του άρθρου 108, παράγραφος 2, πρώτο εδάφιο, ΣΛΕΕ, καθόσον η Ευρωπαϊκή Επιτροπή ενήργησε κατά κατάχρηση εξουσίας επειδή πλανήθηκε και προσδιόρισε κατά τρόπο εσφαλμένο τη δραστηριότητα του προσφεύγοντος, επειδή χαρακτήρισε εσφαλμένα το μέτρο ως ενίσχυση, επειδή δεν προέβη στην απαιτούμενη εκ του νόμου ανάλυση βάσει του καλούμενου «κριτηρίου του ιδιώτη επενδυτή» κατά την εκτίμηση του σχεδίου κατασκευής του αερολιμένα Gdynia-Kosakowo, καθώς και επειδή προέβη σε εσφαλμένη και ατελή εξέταση της αγοράς των τοπικών και περιφερειακών πολωνικών αερολιμένων.
                        
                     
         
               5.
            
            
               Πέμπτος λόγος:
               
                           —
                        
                        
                           παράβαση των εξής διαδικαστικών διατάξεων: των διατάξεων του άρθρου 107, παράγραφος 1, ΣΛΕΕ, σε συνδυασμό με αυτές του άρθρου 5, παράγραφος 1, του κανονισμού (EK) 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της Συνθήκης ΕΚ [του άρθρου 108 ΣΛΕΕ] (ΕΕ L 83, της 27.3.1999, σ. 1), καθόσον η Ευρωπαϊκή Επιτροπή εφάρμοσε κατά τρόπο εσφαλμένο το κριτήριο του ιδιώτη επενδυτή· του άρθρου 296, δεύτερο εδάφιο, ΣΛΕΕ, λόγω απρόσφορης παραθέσεως των λόγων που δικαιολογούν την προσβαλλόμενη απόφασή της. Επίσης, παραβίαση της αρχής της χρηστής διοικήσεως, παραβίαση της αρχής της ισότητας ενώπιον του νόμου και παραβίαση της αρχής της ασφαλείας δικαίου.